jkorsvik/nowiki_second_scrape_merged huggingface dataset:
Torbjørn Gaarder

Torbjørn Gaarder (født 1885 i Kristiania, død 1970) var en prisbelønt norsk kjemiker, kjent som pioner innen biokjemi med studier av næring i jordsmonn og hav som hovedområde.
Etter studier i København og USA ble han i 1912 assistent til oseanografen Bjørn Helland-Hansen som på båten «Armauer Hansen» forsket på havet.
Han fikk  dr.philos. i 1917 og jobbet fra  1921 ved
Bergens Museum som bestyrer for landets første biokjemiske laboratorium på Marineholmen.
Han ble professor ved Bergens Museum 1931 og virket sammen med professor Oscar Hagem innen fysiologiske og biokjemiske eksperimenter,
mens Nordhagen og Brinkmann var professorer i biologisk systematikk, anatomi og økologi.
Fra 1948 inngikk museet i det nye Universitetet i Bergen der han også var bestyrer for kjemilab 1948-55. Hans professorat ble i 1954 overtatt av Olav Foss, men han fortsatte å forske ved instittet frem til 1965.


== Verv og utmerkelser ==
Henrik Sundts pris for sin doktoravhandling utført på Biologisk stasjons laboratorium på Marineholmen
Naturen, utgitt av Universitetet i Bergen, redaktør 1925-46
Fridtjof Nansens belønning for fremragende forskning 1949 «for hans kjemisk-biologiske undersøkelser i norske østerspoller»


== Utgivelser ==
De vestlandske fjordes hydrografi. Del I: Surstoffet i fjordene, 1916.
Investigations of the production of plankton in the Oslo Fjord, 1927. Med Haaken Hasberg Gran
Salpetersyredannelse i udyrket jord, 1928. Med Oscar Hagen
Die Bindung der Phosphorsäure im Erdboden, 1930
Torbjørn Gaarder og Paul Bjerkan (1934). Østers og østerskultur i Norge. John Griegs boktrykkeri. 
Forsøk med kobber til havre på Vestlandsk myr, 1948, med S. Røyset
The energy-metabolism of Ostrea edulis, 1954. Med Einar Eliassen
Fluorine content of drinking water and food in Western Norway, the Bergen district, 1956. Med Maalfrid E. Danielsen


== Referanser ==
Jorge Negrete

Jorge Alberto Negrete Moreno (født 30. november 1911 i Guadalajara, død 5. desember 1953 i Los Angeles) var en av Mexicos mest populære sangere og skuespillere.


== Filmografi ==
El Rapto (1953)
Reportaje (1953)
Dos tipos de cuidado (1953)
Tal para cual (1952)
Un Gallo en corral ajeno (1952)
Los Tres alegres compadres (1952)
Hay un niño en su futuro (1952)
Siempre tuya (1952)
Lluvia roja (1950)
La Posesión (1950)
Teatro Apolo (1950)
Una Gallega en México (1949)
Jalisco canta en Sevilla (1949)
Allá en el Rancho Grande (1949)
Si Adelita se fuera con otro (1948)
Gran Casino (1947)
El Ahijado de la muerte (1946)
En tiempos de la inquisición (1946)
No Basta ser charro (1946)
Canaima aka El Dios del mal (1945)
Hasta que perdió Jalisco (1945)
Me he de comer esa tuna Mexico aka El día que me quieras (1945)
Camino de Sacramento (1945)
Cuando quiere un mexicano aka La Gauchita y el charro (1944)
El Rebelde (1943)
Una carta de amor (1943)
Tierra de pasiones (1943)
Aquí llegó el valentón aka El Fanfarrón (1943)
El Jorobado aka Enrique de Lagardere (1943)
El Peñon de las Animas (1942)
Así se quiere en Jalisco (1942)
Historia de un gran amor (1942)
Cuando viajan las estrellas (1942)
Seda, sangre y sol (1942)
Fiesta (1941)
¡Ay Jalisco, no te rajes! (1941)
Una Luz en mi camino (1939)
Juntos, pero no revueltos (1939)
El Cementerio de las águilas (1939)
Juan sln miedo (1939)
Perjura (1938)
Caminos de ayer (1938)
La Valentina (1938)
La Madrina del diablo (1937)


== Referanser ==


== Eksterne lenker ==
(en) Jorge Negrete – kategori av bilder, video eller lyd på Commons 
(en) Jorge Negrete på Internet Movie Database 
(sv) Jorge Negrete i Svensk Filmdatabas 
(fr) Jorge Negrete på Allociné 
(en) Jorge Negrete på AllMovie 
(en) Jorge Negrete hos The Movie Database 
(en) Jorge Negrete på Discogs 
(en) Jorge Negrete på MusicBrainz 
(en) Jorge Negrete på Songkick
Some Sunday Morning

«Some Sunday Morning» er tittelen på to amerikanske sanger.
Melodien til den første ble skrevet av Richard A. Whiting, med tekst av Gus Kahn og Raymond B. Egan. Den ble spilt inn på plate av Ada Jones og Billy Murray i 1917. 
Melodien til den andre ble skrevet av M.K. Jerome og Ray Heindorf, med tekst av Ted Koehler. Den ble spilt inn på plate av Helen Forrest og Dick Haymes (1945).
Øivind Berghs Danseorkester Engelsk sang: Jack Geddes. Innspilt i Oslo 13. august 1947. Utgitt på 78-platene Musica A-8341 og Musica A-8348.
Den ble fremført av Alexis Smith i filmen San Antonio fra 1945. Sangen ble også fremført av  katten Sylvester in tegnefilmen Back Alley Oproar fra 1948. 


== Teksten til «Some Sunday Morning» (Jerome-Heindorf/Koehler) ==
Some Sunday morning it's going to beSome Sunday morning for someone and me.Bells will be chiming an old melody,Spec'lly for someone and me.There'll be an organ playing,Friends and relations will stare,Say, can't you hear them saying,"Gee, what a peach of a pair!"Some Sunday morning we'll walk down the aisle,He'll be so nervous and I'll try to smile,Things sure look rosy for someone and me,Some Sunday morning, you'll see.
E&P Holding

E&P Holding AS (tidligere Skeie Energy AS) var et norsk oljeselskap grunnlagt i 2007 av Bjarne Skeie og aktivt fram til 2013.  Etter 2013 har selskapet vært i søkelyset anklaget for skattesvik. Etter over 10 år tapte Staten ved Økokrim saken i Høyesterett.


== Historie ==
Skeie Energy ble grunnlagt av Bjarne Skeie i 2007. Christian Selmer ble ansatt som administrerende direktør og selskapet etablerte kontorer på Forus. Selskapets hovedstrategi var å kjøpe funn og være med på utbyggingsfasen fram til produksjonsstart.  I tillegg skulle det skapes en synergi med Skeies-gruppens øvrige virksomhet, ved at Skeie Energy skulle benytte Skeies-gruppens oppjekkbare rigger.
I 2008 ble selskapet prekvalifisert som rettighetshaver på norsk sokkel, og samme år overtok selskapet Noble Energy Norge og fikk med dette kjøpet eierskap i 3 lisenser i Nordsjøen: PL 407 som inneholdt «Bream»-funnet, PL 406 og PL 018C som inneholdt «Flyndre»-funnet. Selskapet skaffet seg også andeler i PL 301 som inneholdt «Krabbe»-funnet, operert av Lundin. Så langt har bare «Flyndre» (som ble solgt til Maersk) blitt utbygd.
I november 2011 ble det boret en letebrønn på det Premier Oil-opererte «Gardofa»-prospektet PL 406 nær «Bream». Brønnen viste seg å være tørr.Skeie Energy forsøkte på slutten av 2000-tallet å skaffe 100 millioner dollar i finansiering uten å lykkes. Det lyktes heller ikke å børsnotere selskapet. For Bjarne Skeie ble risikoen ved å være eneeier i et oljeselskap for høy, og han bestemte derfor at selskapet skulle nedlegges. Andelene i PL 406 og PL 407 ble i 2012 solgt til Premier Oil for 60 millioner kroner.. Etter salget av lisensene var ikke Skeie Energy lenger en aktiv aktør på norsk sokkel, og meldte om opphør av virksomheten i 2013. Selskapet hadde imidlertid i begynnelsen av 2017 ennå andeler i én lisens, PL 018D, formelt eid av Skeie-kontrollerte Production Energy Company AS


== Skattesaken ==
Bakgrunnen for skattesaken var en avtale mellom Skeie Energy og seismikkselskapet TGS fra 2009 om kjøp av seismikk, der oppgjøret i første omgang ikke skulle gjøres med kontanter, men med konvertible lån. Skeie Energy skulle påta seg å kjøpe seismikk for inntil 900 millioner kroner fra TGS over en treårsperiode. På basen av disse kjøpene mente Oljeskattekontoret at Skeie Energy hadde mottatt skatterefusjon det ikke hadde krav på, og forlangte tilbakebetaling av 326 millioner kroner.
Parallelt ble saken etterforsket av Økokrim, der både tidligere administrerende direktør i Skeie Energy samt tidligere finansdirektør i TGS ble siktet for grovt skattesvik. Staten tapte saken i 2020.


== Referanser ==


== Eksterne lenker ==
Hjemmesiden til Skeie Group
Haavard Martinsen

Haavard Martinsen (født 6. februar 1879 i Nedre Eiker, død 2. august 1967 i Oslo) var en norsk kjemiker, politiker og forretningsmann.Etter latinartium på Gjertsens skole i Kristiania i 1896, gikk han på Krigsskolen og studerte senere kjemi i Dresden. I 1904 leverte han avhandlingen Bidrag til nitreringsprocessens reaktionskinetik, veiledet av Heinrich Jacob Goldschmidt, og ble første dr.philos. fra Kjemisk institutt (UiO).Han var sønn av Gustav Martinsen (1843–1920) som grunnla Bjølsen Valsemølle i 1884. Selv var Haavard fra 1908 i ledelsen ved Bjølsen Valsemølle, fra 1918 som direktør og styreformann. Svigersønnen Jon Skotte overtok i 1951. På Stovner fikk man i 1968 Haavard Martinsens vei mellom Østre Aker vei og Fossumveien.


== Verv og utmerkelser ==
Mølleforeningen, formann 1913 (overtok vervet etter faren)
Meltollkomiteen av 1912, medlem, videreførte farens iver mot tysk rugtoll
Kornmonopolkommisjonen, der han støttet statlig monopol
Centralbanken for Norge, ulike formannsverv
Den Norske Creditbank, direksjonens formann 1931-46
De Forenede Uldvarefabrikker, direksjonsformann 1923-52
A/S Bjølvefossen, styreformann 1931-45
Norges økonomiske Selvhjelpsråd, formann 1931-39
Kristiania bystyre, medlem for Høyre 1920-25
Ordfører i Kristiania 1920-22
St. Olavs Orden, ridder i første klasse 1939
Oranje-Nassau-ordenen (hollandsk), stor offiser
Æreslegionen (fransk), kommandør
Order of the British Empire
St. Hallvard-medaljen, 1957


== Referanser ==
SB Skog

SB Skog forvalter og drifter skog for alle typer skogeiere på linje med skogeiernes egne organisasjoner. Selskapet ble etablert i 1997 av Statskog og Borregaard Skoger med hensikt å drifte deres skogeiendommer på Østlandet. Bedriften har ca. 50 ansatte og hovedkontoret i Elverum. SB Skog ble solgt til Viken Skog SA i 2015.


== Referanser ==


== Eksterne lenker ==
Offisielt nettsted
Emergy Exploration

Emergy Exploration AS var et uavhengig norsk  oljeselskap med fokus på letevirksomhet på norsk kontinentalsokkel. Selskapet var aktivt fra januar 2011 til slutten av 2012, da det ble overtatt av det færøyske selskapet Atlantic Petroleum. Selskapet brukte elektromagnetiske data (CESM) i tillegg til seismikk i sine geologiske studier. Selskapet hadde kontorer i Bergen. I januar 2012 hadde selskapet 2 lisenser.


== Historie ==
Emergy Exploration ble startet av Jan Sjølie i januar 2011. Jonny Hesthammer ble deretter ansatt som CEO i 2011. Begge var også med fra starten i oljeselskapet Rocksource. Emergy fokuserte på letevirksomhet på norsk sokkel. 
I 2011 overtok selskapet 2 lisenser fra VNG: PL559 «Phoenix» i Norskehavet og PL 270 i Nordsjøen som inneholdt gassfunnet «Agat». PL 559 ble boret høsten 2011 men viste seg å være tørr. Selskapet ble prekvalifisert som lisenshaver på norsk sokkel i november 2012. Like etter ble det kjent at selskapet ble overtatt av det færøyske selskapet Atlantic Petroleum for 12,7 millioner USD.


== Referanser ==


== Eksterne lenker ==
Hjemmesiden til Emergy Exploration
Bill Still

William T. «Bill» Still (født 20. januar 1948) er en amerikansk journalist, filmprodusent og forfatter. Han har blitt kjent som en ledende monetære reformistisk gjennom filmerne The Money Masters og The Secret of Oz, og boken No More National Debt, som alle fokuserer på det amerikanske monetære systemet og behovet for reform. The Secret of Oz ble tildelt Beste dokumentarfilm ved Beloit International Film Festival. Før presidentvalget i 2012, har han uttrykt interesse for å representere Libertarian Party. 


== Eksterne lenker ==
(en) Bill Still på Internet Movie Database 
(en) Still 2012 Arkivert 18. april 2021 hos Wayback Machine.
(en) Lenke til boken
(en) Money Masters Arkivert 11. mai 2013 hos Wayback Machine.
Khadija bint Khuwaylid

Khadīja bint Khuwaylid (خديجة بنت خويلد DIN: Ḫadīǧa bint Ḫuwaylid, født ca. 555, død 619 e.Kr) var profeten Muḥammeds første kone mens hun var i live. Hun var en rik kjøpmannsenke og selvstendig handelsdrivende i byen Mekka og medlem av Quraysh-stammen. Khadīja ansatte først Muḥammed for å administrere karavanehandelsvirksomheten hennes, før hun senere foreslo giftemål, noe Muhammed aksepterte.Khadīja støttet og oppmuntret Muḥammed da han begynte å motta profetiske budskap. Muslimer regner henne derfor som den første personen som anerkjente Muhammeds profetiske budskap, og både for dette og for hennes gode egenskaper har hun blitt lovpriset i den islamske tradisjonen.
Islamske lærde er uenige om hvor mange barn Khadīja fikk, og hvem hun fikk med Muḥammed. Fra ḥadīth er fire døtre kjent; Fatimah, Ruqayyah, Umm Kulthum og Zainab, samt en sønn som døde i barnealder. Enkelte sjiamuslimer tror Khadīja kun fikk Fatimah med Muḥammed, og at de tre andre døtrene enten stammet fra tidligere ekteskap eller fra adopsjon.


== Referanser ==
Jahiliyya

Jahiliyya («hedendommens tid») er et islamsk begrep. I klassisk arabisk tradisjon viser det til den før-islamske tiden, «uvitenhetens tid», altså den hedenske tiden da menneskene var uvitende om «den ene sanne Gud og hans lov».
Luftpost

Luftpost (engelsk Air Mail, fransk Par Avion) er post som blir transportert med fly, og mer spesifikt, posttjeneste med fly som er merket og solgt på grunnlag av å være luftbårne. Det kommer vanligvis raskere enn overflatepost, det koster også litt mer. Luftpost kan være det eneste alternativet for å sende post til noen destinasjoner, slik som til utlandet. Et brev sendt via luftpost kan kalles et aerogram, luftbrev eller rett og slett luftpostbrev.
Luftpost begynte som ballongpost (fransk ballon monté, «bemannet ballong») sendt med luftballonger som ikke lot seg styre. Sendemåten ble først tatt i bruk under den fransk-prøyssiske krigen 1870–71 da tyske soldater omringet og isolerte Paris i fire måneder og kuttet telegraflinjene ut av byen. En av postballongene som skulle krysse den tyske beleiringen, «La Ville d'Orléans», kom ut av kurs og havnet med to mann i Telemark. Ballongen landet i full vinter 25. november 1870, men alle brev som hadde klart seg, kom fram før jul. Ballongpost har også blitt brukt til å spre propaganda.


== Referanser ==
Hogst

Hogst er felling av trær. Ved foryngelse av skog for et nytt omløp må foryngelsesmåten bestemmes. Foryngelsesmåten påvirker valg av hogstform. I Norge benyttes hovedsakelig to former for hogst, åpen eller lukket. Ofte omtales fjellskoghogst som egen hogstform, men det er i realiteten en kombinasjon av åpen og lukket hogst.


== Åpne hogstformer ==
Åpne hogstformer omfatter flatehogst og frøtrestillingshogst.
Ved flatehogst hogges de fleste trærne på arealet. Flatestørrelsen tilpasses voksestedet og de topografiske forholdene. Det mest vanlige er å forynge med planting eller såing av frø.
Ved frøtrestillingshogst settes det igjen frøtrær som skal sørge for naturlig foryngelse. Dette er mest vanlig i furuskog fordi det er mindre konkurrerende vegetasjon når frøet skal spire. Det settes igjen inntil 15 furutrær (frøtrær) per dekar for å forsyne flaten med frø.


== Lukkede hogstformer ==
Lukkede hogstformer omfatter skjermstillingshogst og bledningshogst.
Skjermstillingshogst benyttes i granskog med liten fare for vindfellinger, på god bonitet med dypt jordsmonn og god fuktighet. For å holde konkurrerende vegetasjon nede samt å skape tilgang på frø, settes det igjen mellom 16-40 grantrær per dekar for å forsyne flaten med frø til naturlig foryngelse.
Bledningshogst (selektiv hogst) skal etterligne en kontinuitetsskog som kjennetegnes ved at trærne i samme område har forskjellig alder, dimensjon og høyde (flersjiktet). Her hogges både store og små trær. Dvs. gode framtidstrær i tette grupper fristilles med tynning samtidig som de hogstmodne trærne høstes. Ungskogen etableres mellom de eldre trærne. Dette medfører at det gis rom for at ny skog kan etablere seg i åpninger etter at de hogstmodne trærne er høstet. I Norge er det små arealer som er egnet for en slik hogstform, og det er krevende å stelle en skog på denne måten uten at det fører til redusert volumproduksjon.


== Helihogst ==
Helihogst er en kostbar hogstform der det benyttes helikopter til å frakte ut trærne til oppsamlingsplasser. Hogstformen er mest vanlig når trærne som hogges er svært verdifulle og tilgjengeligheten er vanskelig. I Great Bear Rainforest kunne enkelttrær ha en verdi på opp mot $40 000 per stykk og helihogst ble etter hvert vanlig. Nå har imidlertid den enorme tempererte kystregnskogen i Britisk Columbia i Canada for en stor del (85 prosent) blitt vernet for videre hogst.
Ola Dekksgutt

Ola Dekksgutt var en norsk avistegneserie som ble tegnet og skrevet av Ola Eriksen. Serien ble første gang utgitt i utgave nummer 1 av magasinet Skib O`Hoi i 1945. Tegneserien ble avsluttet i Skib O`Hoi nummer 4 i 1946. 
Tegneserien om Ola Dekksgutt var en humoristisk serie. Ola Dekksgutt var populær hos damene og det ble derfor sorg da han "rømte" og mønstret ombord på ei seilskute. På båten møter Ola Dekksgutt Kapteinens datter, Mette. Styrmannen på båten har også et godt øye til Mette. Det blir derfor "kamp" om Mette. "Uheldige" Ola Dekksgutt kommer alltid heldig ut av alle "uhellene" sine. Det er disse hell i uhell situasjonene som gir serien et humoristisk preg. 
Skib O`Hoi gav i 1954 ut nye skipshistorier med Ola Dekksgutt. Nå i samspann med en annen populær seriehelt; Jens Båtsmann. Denne nye spin-offserien fikk navnet Jens Båtsmann og Ola Dekksgutt. Serien ble utgitt til og med Skib O`Hoi nummer 22 i 1955.
Jens Båtsmann

Jens Båtsmann var en norsk avistegneserie som i begynnelsen ble tegnet av Atle Steinsfjord og skrevet av Sverre Vegenor. Serien ble første gang utgitt i utgave nummer 1 av magasinet Skib O'Hoi i 1945 og midlertidig avsluttet i utgave nummer 14 av Skib O'Hoi i 1947. Riktig nok fortsatte serien til utgivelse nummer 42 samme år, men da utelukkende som tekst. 
Skib O`Hoi tok opp igjen tegneserien om Jens Båtsmann et par år senere, da med tegninger av John I. Stensrud og tekst av A.H. Kalmoe. Denne runden med serien ble avsluttet i 1951.  
I 1954 gav Skib O'Hoi ut, for tredje gang, nye skipshistorier med Jens Båtsmann. Nå i tospann med en annen populær seriehelt; Ola Dekksgutt. Denne nye serien fikk navnet Jens Båtsmann og Ola Dekksgutt og ble utgitt til og med nummer 22 i 1955.
DS «Kari»

MT «Kari» var et lasteskip bygget ved Rosenberg Verft som byggenummer 151. Det ble levert til rederiet D/S A/S Truls ved Martin Thorvik, Oslo i august 1947. Videresolgt i norge flere ganger før hun til slutt ble solgt til Kypros i 1970. Skipet ble hugget i Pakistan i 1980.


== «Kari» ==
1947: august: Levert til D/S A/S Truls ved Martin Thorvik, Oslo som «Kari»


== «Gol» ==
1952: september: Solgt til D/S A/S Ask ved August Kjerland & Co. A/S, Bergen. Omdøpt «Gol»


== «Amuna» ==
1962: mars: solgt til Johan Amundsen & Søns Rederi A/S ved Sverre Amundsen, Haugesund. Omdøpt «Amuna»


== «Cretan Hope» ==
1970: februar: Solgt til The Continental Freighters Ltd.,Famagusta, Kypros Omdøpt «Cretan Hope»


== «Pericles» ==
1975: november: Solgt til The Continental Freighters Ltd., Vassios Shipping Co.Ltd. Limassol, Kypros. Omdøpt «Pericles»
1980: februar: Solgt til Dada Steel Mills Ltd., Pakistan for opphugging.
1980: 17. februar: Ankom Gadani Beach


== Kilder ==
Kari www.sjohistorie.no


== Bilder ==
«Pericles» www.shipspotting.com
«Cretan Hope» www.shipspotting.com


== Eksterne lenker ==
(en) DS «Kari» – Den internasjonale sjøfartsorganisasjonen
Aid in Action

Aid in Action er en frivillig hjelpeorganisasjon som ble startet i 2010 av Anne Louise Hübert, etter et besøk i en landsby i Kenya. Organisasjonen har som formål å bidra til å skape en bærekraftig utvikling for fattige mennesker. 


== Bakgrunn ==
Aid in Action har siden desember 2010 fått betydelig oppmerksomhet for sine bistandsprosjekt i Kenya. De har samlet inn midler til nødhjelpsprosjekter i Kenya og Somalia. Størstedelen av organisasjonens virksomhet er langsiktige prosjekter for fattigdomsreduksjon.
Organisasjonen kjennetegnes av aktiv bruk av sosiale medier for å engasjere giverne. De har tatt i bruk moderne medier som blogging, Twitter, Facebook og jevnlige statusoppdateringer og facebookbegivenheter. I august 2011 under den verste tørken på Afrikas horn, samlet Aid in Action inn 700.000 kr ved hjelp av Facebook og tekstmeldinger.  Hübert har også startet egen tv-kanal (VMS).


== Formål ==
Formålet er å gi mennesker i utviklingsland rent drikkevann, ernæringsmessig god mat, trygghet og omsorg. Innsamlede midler går med til boring av vannbrønner, bygging av vanninfrastruktur, veibygging, bygging av barnesenter, innkjøp av drivhus og mat til skolene og planting av papayatrær.
Det er ingen ansatte i den norske administrasjonen. Alle midlene som kommer inn går til bistandsprosjektene. 


== Anne Louise Hübert ==
Anne Louise Hübert holder foredrag og deler sine erfaringer som grunnlegger og funding-ansvarlig i Aid in Action. Hun har blant annet talt på Inspirator Nordic Innovation summit, First Tuesday, Handelshøyskolen BI, Høgskolen i Buskerud, Hedmarktoppen Folkehøyskole m.fl.


== Referanser ==


== Eksterne lenker ==
Aid in Action
Dansk Skøjte Union

Dansk Skøjte Union (DSU) ble stiftet 19. desember 1912, og administrerer is-idrettene hurtigløp, kortbaneløp og kunstløp med isdans. Stifterne av forbundet var de tre Københavnske klubbene Kjøbenhavns Skøjteløberforening (KSF), Frederiksberg Skøjteløberforening (FSF) og Skøjteløberforeningen af 1876.
DSU er medlem av Dansk Idræts-Forbund, det internasjonale skøyteforbundet – ISU (International Skating Union).

DSU har hatt følgende formenn
1912–1941 Jørgen Møller
1941–1945 Poul v.d. Hude
1945–1967 Sv. Palle Sørensen
1967–1970 Aksel Madsen
1970–1988 Finn Olsen
1988–1994 Leif Petersen
1994–1995 Poul Fuglsang
1995–1997 Kurt Poulsen
1997–2002 Ingelise Blangsted
2002–2006 Mariann Vasbo
2006–2009 Thomas Allan Nielsen
2009–2012 Jonna Andersen
2012–2013 Wivian Hedegaard
2013–2018 Ingelise Blangsted
2018– 0 0 0Camilla Lyngsø


== Eksterne lenker ==
Offisielt nettsted
Eyvind Bødtker

Eyvind Bødtker (født 5. august 1867 i Trondheim, død 24. november 1932 i Kristiania) var en norsk kjemiker, kjent for sine studier i organisk kjemi og blant annet ha klart å spalte cymen til kumen og toluen, det siste meget giftig og lettantennelig, viktig for å lage sprengstoff.Han utdannet seg til apoteker med en ex.phm i 1887 og studerte kjemi ved Trondhjems Tekniske Læreanstalt under Viggo B. Drewsen og hos Carl Remigius Fesenius i München før han i 1891 mottok doktorgrad fra Leipzig på en avhandling med navnet Über die Darstellung und Oxydation der Sebacinsäure sowie über einige neue Derivate der Glutarsäure. Fra 1892 var han amanuensis ved Det Kongelige Frederiks Universitet under Thorstein Hiortdahl (1832–1925) og fra 1918 var han professor ved Kjemisk institutt (UiO) sammen med Heinrich Jacob Goldschmidt (1857–1937). Etter hans død i 1932 overtok Endre Berner (1893–1983) professoratet.
Eyvind var sønn av lege Fredrik Waldemar Bødtker (1824-1901) og Sophie Jenssen (1830-98). Han var bror til teaterkritikeren Sigurd Bødtker (1866–1928) og tremenning til kringkastingsmannen Carl Bødtker (1886–1980).

Se Bødtker for mer om farsslekta


== Referanser ==
Jens Båtsmann og Ola Dekksgutt

Jens Båtsmann og Ola Dekksgutt var en norsk avistegneserie som ble tegnet av Ola Eriksen og skrevet av John Klepzig. Dette var en «spin-off»-serie av de to populære enkeltstående seriene Jens Båtsmann og Ola Dekksgutt. «Spin-off»-serien ble første gang presentert i utgave nr 35 av magasinet Skib O`Hoi i 1954. Siste side i denne tegneserien kom på trykk i Skib O`Hoi nummer 22 i 1955. Jens Båtsmann og Ola Dekksgutt fortsatte som tekst-serie i Skib O`Hoi frem til nummer 33 samme år.
Fra og med Skib O`Hoi utgave nummer 1 i 1955 fikk denne serien navnet Jens Båtsmann, Ola Dekksgutt og Pentrine. Pentrine var ei flott, ung dame som også var ombord. Både Jens Båtsmann og Ola Dekksgutt hadde et godt øye til henne.